|  |
| --- |
|  |
|  |
|  |
|  |

Muinaismuistolain uudistamista valmistelevan työ- ja seurantaryhmän yhteiskokous

Kokous 1/2023

|  |  |
| --- | --- |
| Aika | Keskiviikko 21.6.2023 klo 9.00–11.00 |
| Paikka | Valtioneuvoston kokouskeskus, kokoushuone Jakovara (Mariankatu 9) ja etäyhteys Teams-sovelluksella |
| Osallistujat | Ylijohtaja Riitta Kaivosoja, opetus- ja kulttuuriministeriö, puheenjohtaja kohdissa 3-8  Hallitusneuvos Joni Hiitola, opetus- ja kulttuuriministeriö, puheenjohtaja kohdissa 1-3  Lainsäädäntöneuvos Matleena Haapala, ympäristöministeriö  Lainsäädäntöneuvos Veli-Pekka Hautamäki, oikeusministeriö  Professori Vesa-Pekka Herva, Oulun yliopisto  Ympäristöjuristi Jenni Hunnakko, Maa- ja metsätaloustuottajain Keskusliitto MTK ry  Yli-intendentti Jutta Kuitunen, Museovirasto  Kulttuuriympäristön intendentti Miikka Kumpulainen, Keski-Suomen museo  Pääjohtaja Tiina Merisalo, Museovirasto  Neuvotteleva virkamies Ville Schildt, maa- ja metsätalousministeriö  Erityisasiantuntija Johanna Selkee, Suomen Kuntaliitto  Yli-intendentti Helena Taskinen, Museovirasto  Kulttuuriasiainneuvos Eeva Teräsvirta, opetus- ja kulttuuriministeriö  Neuvotteleva virkamies Elina Vaara, oikeusministeriö  Erikoissuunnittelija Anu Vauramo, Metsähallitus  Sihteerit:  Hallitusneuvos Hanna Kiiskinen, opetus- ja kulttuuriministeriö  Lakimies Juha Maaperä, Museovirasto  Erikoisasiantuntija Päivi Maaranen, Museovirasto |

# Kokouksen avaus ja esityslistan hyväksyminen

Puheenjohtaja Joni Hiitola avasi kokouksen klo 9.00. Todettiin osallistujat. Sovittiin, että vaihdetaan asialistalla olevien asioiden 3 ja 4 järjestystä.

# Kokousten pöytäkirjojen hyväksyminen

Hyväksyttiin seurantaryhmän 24.5.2023 pidetyn kokouksen pöytäkirja. Hyväksyttiin työryhmän 12.6.2023 pidetyn kokouksen pöytäkirja kohtaan 3 tehtävällä täydennyksellä.

# Mietinnön yleisesittely

Juha Maaperä esitteli, miten mietintö vastaa työ- ja seurantaryhmää koskevassa asettamispäätöksessä annettuun toimeksiantoon. Lisäksi hän esitteli rikkomuspykälien esitöitä koskevat tekstit.

Matleena Haapala esitteli mietintöön jättämänsä eriävän mielipiteen, ja Hanna Kiiskinen Anni-Helena Ruotsalan jättämän eriävän mielipiteen.

# Ajankohtaiset asiat

Puheenjohtaja Riitta Kaivosoja kertoi pääministeri Petteri Orpon hallituksen ohjelmasta ja muista ajankohtaisista asioista.

# Jatkotyöskentely

Hanna Kiiskinen kertoi, miten asia etenee työ- ja seurantaryhmän toimikauden jälkeen. Mietintö lähetetään viimeistelyvaiheen jälkeen käännettäväksi ja taittoon. Mietintö luovutetaan tiede- ja kulttuuriministerille kesälomien jälkeen. Todettiin, että kun luovutuksen ajankohta ja tapa on tiedossa, asiasta ilmoitetaan myös työ- ja seurantaryhmän jäsenille. Kesälomien jälkeen on tarkoitus järjestää myös saamelaiskäräjälain 9 §.ssä tarkoitettu neuvottelu sekä saamelaista arkeologista kulttuuriperintöä ja siihen liittyvien hallintotehtävien järjestämistä koskeva keskustelutilaisuus.

# Yleiskeskustelu

Yleiskeskustelussa todettiin, että uusi laki olisi erittäin tarpeellinen. Lisäksi keskusteltiin mm. aikarajojen tarkoituksesta ja siirtymäsäännöksistä sekä siitä, että huomioita ja parannusehdotuksia on tärkeä esittää myös myöhemmin siinä vaiheessa, kun mietintö lähetetään lausunnoille.

# Muut asiat

Puheenjohtaja Riitta Kaivosoja kiitti lämpimästi sihteeristöä sekä kaikkia työ- ja seurantaryhmän työhön osallistuneita.

# Kokouksen päättäminen

Puheenjohtaja Kaivosoja päätti kokouksen klo 11. Kokouksen jälkeen nautittiin yhteinen lounas.

|  |  |
| --- | --- |
|  | Vastaanottajat |
|  |  |